ועדת החינוך התרבות והספורט, כנסת 18, פרוטוקול מספר 264, 

זבולון אורלב: רבותיי, אני מתכבד לפתוח את הישיבה.

זבולון אורלב: על סדר היום: הקמת ועדת משנה לחינוך דתי ותרבות תורנית.

זבולון אורלב: מתברר שהסוגיה של החינוך הדתי הציוני והסוגיה של היהדות הדתית לאומית מחייבת התייחסות מיוחדת של ועדת החינוך והתרבות.

זבולון אורלב: מפאת עומס הדיונים וריבוי הדיונים - אנחנו אחת הוועדות שכנראה מככבת בצמרת השיאים של מספר ישיבות למושב.

זבולון אורלב: אין ברירה ולהתפצל לוועדות משנה.

זבולון אורלב: לכן, בעקבות הודעה להנהלת הקואליציה שלא הביעה התנגדות, אנחנו רוצים להקים ועדת משנה לעניין החינוך הממלכתי דתי, החינוך הציוני ותרבות תורנית, שאני אעמוד בראשה.

זבולון אורלב: חברי הוועדה יהיו: מטעם האופוזיציה רונית תירוש ומטעם הקואליציה, בנוסף אלי, יהיו חבר הכנסת ציון פיניאן, חברת הכנסת אנסטסיה מיכאלי וחבר הכנסת חיים אמסלם.

זבולון אורלב: אלה יהיו חברי הוועדה.

זבולון אורלב: הוועדה תפעל כוועדת משנה לכל דבר ועניין במסגרת תפקידי ועדת החינוך והתרבות.

זבולון אורלב: אנחנו בחרנו בחברי ועדה שיש להם קשר וזיקה.

זבולון אורלב: גם ילדיה של אנסטסיה מיכאלי לומדים בחינוך הדתי ולכן, בתיאום עם אלכס מילר, בחרנו בה.

זבולון אורלב: אשר על כן אנחנו מעלים להצבעה את הבחירה של ועדת המשנה.

זבולון אורלב: מי בעד?

זבולון אורלב: מי נגד?

זבולון אורלב: אני קובע שהוועדה אושרה פה אחד.

זבולון אורלב: תודה רבה.